Lubasin kirjutada nüüdseks legendaarseks saanud Soome ansamblist Ultra Bra (keelehuvilistele: ultra - üli-, väga; bra: rootsi k.- hea, inglise k. - rinnahoidja). Igatahes veel hiljuti meist mitte kuigi kaugel oli midagi väga head, mis hingas, laulis ja soitti instrumenttejä nagu ei kukaan varhaisemmin. Eestlased ja soomlased olla hõimurahvad. Olgu ajalooga kuidas on, igatahes ei ulatu meie vendlus ajaloost kaugemale, rääkimata ühtsest või siis vähemalt põimunud kultuuriruumist. Luuletajad küll kuulu järgi omavahel semmivad, ülelahe on muuttanut Pastacas, aastaid tagasi pandi maakeelde üks Soome luuserilugu ja Autiotalot kui soome muusika võrdkuju mängivad raadiodiskorid tänaseni. Sellega meie poolehoid ja huvi põhjanaabrite tegemiste vastu lõpeb. Nii teavad vähesed, et Soome kaasaegne kevytmusiikki on mitmepalgeline ja paljude elujõuliste allhoovustega, mille parimad esindajad ei jää alla muu maailma analoogidele, pigem paistavad silma oma isikupäraga (värsked ideed, mis on ellu viidud põhjamaise hullusega). Ismo Alanko/Sielun Veljet, 22 Pistepirkko, Circle, Laika & the Cosmonauts, Thee Ultra Bimboos, Kuusumun Profeetta jpt